Alkuperänimityksen ja maantieteellisten merkintöjen suojasta annetun asetuksen (ETY) N:o 2081/92 6 artiklan 2 kohdassa tarkoitettu rekisteröintihakemuksen julkaiseminen



Virallinen lehti nro C 236 , 02/10/2003 s. 0027 - 0029



Alkuperänimityksen ja maantieteellisten merkintöjen suojasta annetun asetuksen (ETY) N:o 2081/92 6 artiklan 2 kohdassa tarkoitettu rekisteröintihakemuksen julkaiseminen (2003/C 236/07) Tämä julkaiseminen sisältää oikeuden vastustaa rekisteröintiä mainitun asetuksen 7 ja 12 d artiklassa tarkoitetulla tavalla. Väitteet hakemusta vastaan on tehtävä jäsenvaltion, WTO:n jäsenvaltion tai 12 artiklan 3 kohdan mukaista menettelyä noudattaen hyväksytyn kolmannen maan toimivaltaisen viranomaisen välityksellä kuuden kuukauden kuluessa julkaisemisesta. Julkaiseminen perustellaan seuraavilla tekijöillä ja erityisesti 4 kohdan 6 alakohdalla, joiden mukaan hakemus katsotaan perustelluksi asetuksessa (ETY) N:o 2081/92 tarkoitetulla tavalla. NEUVOSTON ASETUS (ETY) N:o 2081/92 REKISTERÖINTIHAKEMUS: 5 ARTIKLA SAN (x) SMM ( ) Asiakirjan kansallinen numero: - 1. Jäsenvaltion toimivaltainen viranomainen Nimi: Institut National des Appellations d'Origine Osoite: 138, avenue des Champs-Elysées - F-75008 Paris Puhelin (33-1) 45 62 54 75 Faksi (33-1) 42 25 57 97. 2. Hakijaryhmittymä 2.1 Nimi: Syndicat Interprofessionnel de la pyramide de Valençay 2.2 Osoite: Mairie de Valençay - F-36600 Valençay 2.3. Kokoonpano: Tuottaja/jalostaja (x) muu ( ). 3. Tuotelaji: Luokan 1.3 - juustot. 4. Tavaraerittely (tiivistelmä 4 artiklan 2 kohdan edellytyksistä) 4.1 Nimi: "Valençay" 4.2 Kuvaus: Valençay on pehmeä ja kypsä, katkaistun kartion muotoinen vuohenjuusto, jonka homekuoren väri vaihtelee vaaleanharmaasta siniharmaaseen. 4.3 Maantieteellinen alue Cherin departementti Beddes, Celle-Condé (La), Chârost, Chéry, Chezal-Benoît, Genouilly, Graçay, Lignières, Maisonnais, Massay, Montlouis, Nohant-en-Graçay, Rezay, Saint-Ambroix, Saint-Baudel, Saint-Hilaire-en-Lignières, Saint-Outrille, Saugy, Touchay, Villecelin. Indre'n departementti Aize, Ambrault, Anjouin, Ardentes, Argenton-sur-Creuse, Argy, Arpheuilles, Arthon, Bagneux, Baudres, Berthenoux (La), Bommiers, Bordes (Les), Bouesse, Bouges-le-Château, Bretagne, Brion, Brives, Buxeuil, Buxières-d'Aillac, Buzançais, Celon, Chabris, Champenoise (La), Chapelle-Orthemale (La), Chapelle-Saint-Laurian (La), Chasseneuil, Châteauroux, Châtillon-sur-Indre, Châtre (La), Chavin, Chazelet, Chezelles, Chitray, Chouday, Cléré-les-Bois, Clion, Cluis (osat A 1, A 3, A 5, B 1, B 2, B 3, vuoden 1986 painos), Coings, Condé, Déols, Diors, Diou, Dun-le-Poëlier, Dunet, Ecueillé, Etréchet, Faverolles, Fléré-la-Rivière, Fontenay, Fontguenand, Fougerolles, Francillon, Frédille, Gehée, Giroux, Gournay, Guilly, Heugnes, Issoudun, Jeu-les-Bois, Jeu-Maloches, Lacs, Langé, Magny (Le), Menoux (Le), Pechereau (Le), Pérouille (La), Poinçonnet (Le), Pont-Chrétien-Chabenet (Le), Levroux, Liniez, Lizeray, Lourouer-Saint-Laurent, Luant, Luçay-le-Libre, Luçay-le-Mâle, Luzeret, Lye, Lys-Saint-Georges, Maillet, Malicornay, Maron, Menetou-sur-Nahon, Ménétréols-sous-Vatan, Méobecq, Mers-sur-Indre, Meunet-Planches, Meunet-sur-Vatan, Mézières-en-Brenne, Migné, Migny, Montgivray, Montierchaume, Montipouret, Montlevicq, Mosnay, Moulins-sur-Céphons, Murs, Neuillay-les-Bois, Neuvy-Pailloux, Neuvy-Saint-Sépulcre, Niherne, Nohant Vicq, Nuret-le-Ferron, Obterre, Orville, Oulches, Palluau-sur-Indre, Parpeçay, Paudy, Paulnay, Pellevoisin, Poulaines, Préaux, Prissac, Pruniers, Reboursin, Reuilly, Rivarennes, Roussines, Rouvres-les-Bois, Sacierges-Saint-Martin, Saint-Aoustrille, Saint-Août, Saint-Aubin, Saint-Chartier, Saint-Christophe-en-Bazelles, Saint-Christophe-en-Boucherie, Saint-Civran, Saint-Cyran-du-Jambot, Saint-Florentin, Saint-Gaultier, Saint-Genou, Saint-Georges-sur-Arnon, Saint-Lactencin, Saint-Marcel, Saint-Martin-de-Lamps, Saint-Maur, Saint-Médard, Saint-Michel-en-Brenne, Saint-Pierre-de-Jards, Saint-Pierre-de-Lamps, Saint-Valentin, Sainte-Cécile, Sainte-Faust, Sainte-Gemme, Sainte-Lizaigne, Sarzay, Sassierges-Saint-Germain, Saulnay, Ségry, Selles-sur-Nahon, Sembleçay, Sougé, Tendu, Thenay, Thevet-Saint-Julien, Thizay, Tranzault, Tranger (Le), Vernelle (La), Valençay, Varennes-sur-Fouzon, Vatan, Velles, Vendoeuvres, Verneuil-sur-Igneraie, Veuil, Vicq-Exemplet, Vicq-sur-Nahon, Vigoux, Villedieu-sur-Indre, Villegouin, Villegongis, Villentrois, Villers-les-Ormes, Villiers, Vineuil, Vouillon. Indre-et-Loire'n departementti Beaulieu-les-Loches, Beaumont-Village, Bossay-sur-Claise, Bridoré, Charnizay, Chemillé-sur-Indrois, Ferrières-sur-Beaulieu, Genillé, Liège (Le), Loché-sur-Indrois, Loches, Montrésor, Nouans-les-Fontaines, Orbigny, Perrusson, Saint-Flovier, Saint-Hippolyte, Saint-Jean-Saint-Germain, Sennevières, Verneuil-sur-Indre, Villedômain, Villeloin-Coulangé. Loir-et-Cherin departementti Billy, Chapelle-Montmartin (La), Châteauvieux, Châtillon-sur-Cher, Couffi, Gièvres, Maray, Meusnes, Saint-Julien-sur-Cher, Saint-Loup, Selles-sur-Cher. 4.4 Alkuperätodisteet: Vuohenkasvatus Berryn alueella mainitaan jo Kaarle Suuren säännöksissä ja Châtre en Berryn kaupunginarkiston 1500-lukua koskevissa asiakirjoissa. Valençayn linnanherran Talleyrandin ansiosta juusto tuli tutuksi myös Pariisin aateliston pöydissä ensimmäisen keisarikunnan aikana 1800-luvun alussa. Vuosien 1899 ja 1924 välisenä aikana se voitti useita palkintoja monissa kilpailuissa. Vuonna 1979 annetulla asetuksella vahvistettu alueellinen merkki "Valençay de l'Indre" on kunnianosoitus esi-isien työlle ja tuotteen laadulle. Maidontuottajat, jalostuslaitokset ja kypsyttämöt täyttävät soveltuvuusilmoituksen ("déclaration d'aptitude"), jonka tarkastava viranomainen, INAO, rekisteröi. Toimijoiden on toimitettava INAO:lle asianmukaiset rekisterit ja kaikki maidon ja juustojen alkuperän, laadun ja tuotanto-olosuhteiden tarkastuksessa tarvittavat asiakirjat. Soveltuvuusselvityksen jättäneelle tuottajalle annettava tunnus sisältää juustolan numeron. Tunnus on merkittävä juuston päälle myytäessä. Tutkittavien tuotteiden laatu ja ominaispiirteet pyritään varmistamaan myös analyyttisen ja aistinvaraisen tutkimuksen avulla. 4.5 Viljelymenetelmä/Valmistusmenetelmä: Valençayn valmistukseen käytettävä maito saadaan Alpine- tai Saanen-rotuisista vuohista tai näiden kahden rodun risteytysvuohista. Vuohilla on oltava laidun. Vuohien ruokintaan on käytettävä kyseisellä maantieteellisellä alueella tuotettuja raaka-aineita. Juuston valmistukseen käytetään vastalypsettyä, täysrasvaista, homogeenisoimatonta vuohenmaitoa, joka on lypsetty enintään neljällä edellisellä lypsykerralla. Juusto valmistetaan mesofiilisen bakteeriflooran kehittymisen kautta syntyneestä maitopohjaisesta sekajuustoumasta. Juustouma siirretään suoraan muotteihin murentamatta ja painamatta. Hera erottuu itsestään. Sen jälkeen juustoja kypsytetään vähintään seitsemän päivää. Niiden homekuoressa on oltava paljain silmin selvästi erottuvia homekukintoja, kun ne saatetaan markkinoille. Juustoja ei missään tapauksessa saa viedä pois kypsyttämispaikasta ja myydä ennen kuin juoksettamisesta on kulunut yksitoista päivää. Käytettävän pakkauksen on oltava sellainen, että edellä 4.2 kohdassa kuvattu pintafloora ja homekuori voivat kehittyä. 4.6 Yhteys maantieteelliseen alkuperään: Bas-Berrylle ovat ominaisia enemmän tai vähemmän kiviset liejumaat sekä savi-kalkkimaalaadut, jotka sopivat heinäkasvien ja palkokasvien, kuten sinimailasen, viljelyyn. Ne ovat heinäksi kuivattuna alueella varsin yleisesti kasvatettujen vuohien perusravintoa. Pääasiassa valtamerellisessä ilmastossa on välillä myös mannerilmaston piirteitä. Sademäärä on melko vähäinen, joten olosuhteet ovat suotuisat maidolle ja tuottajien siitä valmistamalle juustolle sen ominaispiirteet antavan korkealaatuisen heinän kuivaamiselle ja korjuulle. Ilmasto-olojen vakaus, luonto ja maaperän vaihtelu lehtomaisemista viljapeltoihin antavat puitteet vuohikarjan laiduntamiselle ja ravinnonsaannille, ja perinteiset viljelytavat oikeuttavat tarkistetun "Valençay"-alkuperänimityksen käyttämisen tällä maantieteellisellä alueella valmistetuista tuotteista. Kartiomaisia vuohenjuustoja tuotetaan laajassa osassa Berryä, mutta ne ovat, toisin kuin Valençay-juustot, juustoja, joita ei kypsytetä tilalla. Valençay on alueen ainoa katkaistun kartion muotoinen vuohenjuusto, joka on tuhkanvärinen ja jolla on homejuuston tyypillinen pinta eli joka on kypsytetty. 4.7 Valvontaelin Nimi: INAO Osoite: 38, avenue des Champs Elysées - F-75008 Paris Nimi: DGCCRF Osoite: 59, Boulevard V. Auriol - F-75703 Paris Cedex 13 4.8 Merkintä: Tarkistetun "Valençay"-alkuperänimityksen saaneen juuston myyntipakkauksessa on erillinen etiketti, jossa on kyseinen alkuperänimitys ja maininta "Appellation d'origine contrôlée" (tarkistettu alkuperänimitys). Tuotteissa on oltava INAO-kirjainsanan sisältävä logo, maininta "Appellation d'origine contrôlée" (tarkistettu alkuperänimitys) ja kyseinen nimitys. Juustoon voidaan liittää merkintä "petit" (pieni), jos se on valmistettu pienillä muoteilla. Maatilatuottajat voivat käyttää mainintoja "fabrication fermière" (valmistettu maatilalla) tai "fromage fermier" (kotijuusto). Maininta "Produit du Berry" (valmistettu Berryssä) voidaan liittää pakkaukseen etiketillä, jonka sisältämien kirjainten koko on enintään kolmasosa "Valençay"-nimityksen kirjainten koosta. 4.9 Kansalliset vaatimukset: Määräys tarkistetusta alkuperänimityksestä "Valençay". EY-N:o: FR/00076/98.10.30. Täydellisen asiakirja-aineiston vastaanottopäivä: 31. heinäkuuta 2003.